Hoop in 'n hopelose wêreld - Die Hervormer
Hoop in 'n hopelose wêreld
Hoe het die jaar nie verbygevlieg nie… Nog 'n jaar waarin ons, te midde van soveel woelinge, soveel uitdagings, soveel vreugdes en hartseer, tog ook soveel genade kon beleef! Ons kan nie anders nie as om te bely dat ons God in beheer is. Aan Hom kom toe al die lof, eer en aanbidding van ons harte.
Aan elke vrouelidmaat wat, daar waar sy geplant is, geblom en in die wêreld om haar 'n verskil gemaak het: Dankie! Dankie aan elke NHSV-tak wat die geleentheid om diensbaar te wees, raakgesien en aangegryp het. Dankie aan al die predikante, ouderlinge en diakens wat die NHSV ondersteun het in hul barmhartigheidstaak. U bring HOOP in 'n hopelose wêreld.
Mag die Woord wat mens geword het, u harte aanraak. Mag u in hierdie Kerstyd die liefde en genade van ons Heer in soveel oorvloed ervaar dat u nie anders sal kan nie as om dit ook met ander, wat nie so bevoorreg is nie, te deel.